ข้อมูลที่ลงรีวิวเป็นความเห็นส่วนตัวที่ได้พบเจอมานะคะ 
ลักษณะร้าน :
อยู่ชั้น 1 ใกล้ลิฟท์แก้ว ร้านใหญ่พอสมควร รองรับลูกค้าได้เยอะใช้ได้เลยค่ะ
ตกแต่งโทนสีแดงสดใส เน้นกระจกรอบด้านทำให้ร้านดูไม่อึดอัดด้วยค่ะ
การบริการ : 
มีน้องๆมายืนเรียกลูกค้าหน้าร้านประจำ แต่ไม่เสียงดังโวยวายค่ะ
ผู้จัดการร้านที่นี่ดูแลดีค่ะ เสริฟเองด้วย 
รสชาติ :
กะว่าจะมากินช่วงที่เป็นชอกโกแลต แต่มาไม่ทัน เปลี่ยนเป็นcoffee tea & meไปซะก่อน
เมนูโปรโมชั่นจะมีแผ่นเมนูแยกออกมาต่างหากค่ะ
สั่ง chocolate mocha ตามเมนูจะเป็นไอศกรีมชอกโกแลต และ กาแฟ 
topping - ชอคโกแลตฟัดจ์ โอริโอคุกกี้ และคอฟฟี่เจลลี่
แต่swensenสามารถเปลี่ยนได้ดั่งใจค่ะ เปลี่ยนเป็นไฮศรีมชาไทย กับแคนตาลูป
topping เปลี่ยนคอฟฟี่เจลลี่เป็นเชอรี่ ราคา 79 บาท
ผู้จัดการมาเสริฟเองพร้อมคำถามว่าไม่ชอบคอฟฟี่เจลลี่เหรอครับ
จิงๆไม่ใช่ไม่ชอบค่ะ แต่รู้สึกว่ามันคือกาแฟเลยไม่อยากลอง 
น้องผู้จัดการเลยกลับมาเสริฟคอฟฟี่เจลลี่ให้อีกครั้ง พร้อมกับบอกว่า อยากให้ลองครับ ใจดีจัง
คอฟฟี่เจลี่เนื้อหนึบๆ คล้ายเฉาก๊วยชากังราวค่ะ มีกลิ่น รสกาแฟชัดเจนดี
โอริโอคุกกี้โรยด้านบนกรอบๆ รสชาติตัดกับวิปครีม ไอศครีมชาไทยก็หอม เข้มข้นรสชาค่ะ